open-index/open-wikipedia-markdown huggingface dataset:
Harilik suitsik

**Harilik suitsik** (*Bjerkandera adusta*) on suitsiku perekonda kuuluv seeneliik.

Suitsikud meenutavad välimuselt taklu (*Trametes*), kuid värsked, üsna tugevad viljakehad murduvad painutades juustutaoliselt. Viljakehad on üheaastased.
Viljakeha on kübarjas, kuid sageli alusel puutüvele laiuv, harva liibuv; väike, õhuke, riiulitaoline. Kasvab sageli paljukübaraliste kogumikena. Pind sile ja matt. Algul pruunikasvalge, justkui hallituskirmega, hiljem hiirhall või suitsupruun ja sageli tumedavöödiline, lõpuks mustjashall.
Serv terav, kasvamise ajal valge, kuid muljumiskohad ja vanemalt kogu serv muutub mustaks. Liibuva osa serv on valge.

Harilik suitsik meenutab vööt-takla (*Trametes ochracea*) ja poolliibuvat antrodielli (*Antrodiella pallescens*), kuid nemad on sitked ja valge torukestekihiga. Liibunud viljakeha sarnaneb väga halli sametkorgiku (*Cinereomyces lindbladii*) omaga, kellel on selge värske lõhn ja murdepind peaaegu ühevärviline. Harilik suitsik murdub värskelt nagu juust, kuivalt aga raksatades. Parimaks tunnuseks on murdepinnal näha olev selge värvierinevus heleda
seeneliha ja tumeda torukestekihi vahel.

Eestis tavaline kogu maal metsades ja parkides paljudel lehtpuudel (haab, kask, lepp ja tamm). Harvem võib teda leida okaspuude kändudel, püstistel surnud
ja lamatüvedel (kadakas, kuusk, mänd, nulg).

## Kirjandus
*Tuomo Niemelä, *Torikseened Soomes ja Eestis*, Tartu: Eesti Loodusfoto, 2008.

## Välislingid
*
Mägigorilla

**Mägigorilla** (*Gorilla beringei beringei*) on üks kahest idagorilla alamliigist.

## Vaata ka
* Dian Fossey
* Karisoke uurimiskeskus

## Viited

## Välislingid
Suitsik

**Suitsik** (*Bjerkandera*) on kandseente perekond. Sellesse kuulub kaks liiki seeni. Need seened on laialt levinud põhjapoolkera parasvöötmes.

Teaduslikult kirjeldas suitsikut esimesena Soome mükoloog Petter Adolf Karsten 1879. Perekonna ladinakeelne nimi viitab Rootsi botaanikule Clas Bjerkander.

## Liigid
**Bjerkandera adusta* – harilik suitsik 
**Bjerkandera fumosa* – pruun suitsik

## Välislingid
*
Tagel

**Tagel** (*Trametes*) on torikulaadsete seltsi torikuliste sugukonda kuuluv seente perekond.

Taglad on laialt levinud ja neid on poolsada liiki.

Esimesena kirjeldas takla teaduslikult rootsi mükoloog ja botaanik Elias Magnus Fries 1835.

## Liike
**Trametes betulina* – kasepehik
**Trametes cinnabarina* – punapoorik
**Trametes gibbosa* – kühmtagel
**Trametes hirsuta* – vill-tagel
**Trametes ochracea* – vööt-tagel
**Trametes pubescens* – pehme tagel, samettagel, sametpuidik
**Trametes suaveolens* – pajutagel
**Trametes versicolor* – libliktagel, kirju tagel

## Endisi liike
**Funalia trogii* – karvane pruuntagel, karvane kõbjas

## Välislingid
* Tagel andmebaasis eElurikkus
Vesiravi

**Vesiravi** ehk **hüdroteraapia** on magevee välispidine kasutamine ravi ja profülaktika otstarbel; füsioteraapia haru. 

Kümblusravi ehk balneoteraapia puhul kasutatakse mineraalvett. Merevee kasutamise korral räägitakse talassoteraapiast ehk mereravist.

## Vaata ka
*Balneoteraapia 
*Talassoteraapia
*Mudaravi

## Viited
Passion

**Passion** on mitmetähenduslik sõna:
*Passion võib inglise keele mõjuliselt (*passionfruit*) tähendada granadilli
*"Passion" on Erkki-Sven Tüüri teos
*...
Jan Hudec

**Jan Hudec** (sündinud 19. augustil 1981 Šumperkis, endises Tšehhoslovakkias) on Kanada mäesuusataja.

Hudec sai 2007. aasta maailmameistrivõistlustel Åres hõbemedali kiirlaskumises Aksel Lund Svindali järel. Ülisuurslaalomis on ta olnud kahel korral seitsmes, seda nii Åres kui kaneli aastat varem 2003. aasta MM-il Sankt Moritzis. 

Maailma karikasarjas osales Hudec esimest korda 2. veebruaril 2002 Sankt Moritzis kiirlaskumises, kus ta sai 56 startinu seas 49. koha. Esimest korda jõudis ta poodiumile ja samas oli ka kohe esimene 24. novembril 2007 Lake Louises kiirlaskumises. 

## Saavutused

### [[Taliolümpiamängud|Olümpiamängudel]]

* 2014  Sotšis
**  pronksmedal ülisuurslaalomis

### [[Mäesuusatamise maailmameistrivõistlused|Maailmameistrivõistlustel]]

* 2007  Åres
**  hõbemedal kiirlaskumises

### [[ Maailma karikavõistlused mäesuusatamises|Maailma karikasarjas]]

#### Maailma karikasarja etapivõidud

Jan Hudec on osalenud (seisuga 18. märts 2012) 75 MK-etapil ja jõudnudpoodiumile 4 korral, millest 2 korda kõige kõrgemale astmele.

## Välislingid

* Jan Hudeci koduleht
*
Humisool

**Humisool** on meremudast destillatsiooni teel valmistatud ravimpreparaat, ravimuda humiinhappeid sisaldav keedusoola isotooniline lahus. 

Humisoolilahus on läbipaistev, steriilne, kollakas, soolakas, neutraalse reaktsiooni ja biostimuleerivate omadustega. 

Humisooli on kasutatud näiteks närvipõletike ja -valude, krooniliste reumaatiliste artriitide, artrooside jpt haiguste ja haiguslike seisundite korral.

Humisooli valmistatakse (1988. aasta andmetel) Haapsalu ravimudast.

Selle esimene valmistaja oli farmatseut ja biokeemik Evald Keel (1906–1969).

## Vaata ka
*Ravimuda
*Mudaravi
*Füsioloogiline lahus

## Viited
Uus Ilm

**Uus Ilm** (inglise keeles **The New World**) oli Ameerika Ühendriikides New Yorgis 1909–1989 välja antud sotsiaaldemokraatliku ja hiljem kommunistliku suunitlusega ajaleht. 

Juba 1930. aastatel oli lehel väga vähe tellijaid, enamik eksemplare jagati tasuta laiali. Teise maailmasõja sündmuste ajal toetas ajaleht NSV Liidu liini. Leht kajastas Eesti elu NSV Liidu vaatepunktist lähtuvalt ning käsitles marksismi ja USA eestlastest tööliste probleeme.Esimene number ilmus 20. juunil 1909. Aastatel 1909–1951 ilmus kord nädalas, 1917. aastal 5.02.–27.04. kolm korda nädalas, 1952. aastast kord kuus.

Lehel oli kümmekond toimetajat, nende hulgas 1933–1938, 1940–1944 ja 1947–1989 Mihkel Nukk. Teised olid Peeter Speek (1909–1910), Jüri Larm, August Willmann (1911),

John Palmer (1917–1921), Charles Must (1921–1923), August Mackie (1923–1924), August Korknobel (1926–1929), Tenis Germ (1929–1933),Ilse Merkson (1938–1940), Ilse Merkson-Eermann (1945), Aleksander Dener (1945–1946).

1935 aastal joonistas ajalehele karikatuure USA karikaturist Syd Hoff (pseudonüümiga A. Redfield).

Ajalehe ilmumine lõppes 1989. aastal Ameerika eestlaste huvi puudumise tõttu. See oli Eesti NSV ajal ainus väliseestlaste ajaleht, mis polnud raamatukogude erifondis ning mida sai vabalt lugeda. 

## Viited

## Kirjandus
*Uus Ilm 70: Ameerika eestlaste edumeelse ajalehe Uus Ilm 70. aastapäevale pühendatud teadusliku konverentsi materjalid. Koostanud Ülo Koit ja E. Rebane. Kirjastus Perioodika, 1980 http://books.google.ee/books/about/Uus_ilm_70.html?id=DCg4AAAAIAAJ&redir_esc=y
*Eesti ajakirjanduse analüütiline bibliograafia, Uus Ilm
*Ajalehest Uus Ilm Rahvusarhiivi blogis
*https://dspace.ut.ee/server/api/core/bitstreams/5df06b74-7a4f-430e-b228-271973d3b3ec/content    ]]
Michaela Kirchgasser

**Michaela Kirchgasser** (sündinud 18. märtsil 1985 Schwarzach im Pongaus) on Austria mäesuusataja, kes on spetsialiseerunud põhiliselt slaalomile ja suurslaalomile. Maailma karikasarjas debüteeris Kirchgasser Sestrieres suurslaalomis 9. detsembril 2001, kus ta sai 17. koha.

Kirchgasser tuli 2003. aastal Montgenèvre'is slaalomis juunioride maailmameistriks. Samal aastal Serre Chevalier's sai ta Alpi kahevõistluses hõbemedali. 2005. aastal Bardonecchias oli ta suurslaalomis kolmas.

2006. aasta taliolümpiamängudel Torinos sai Kirchgasser slaalomis 5. koha ja Alpi kahevõistluses 6. koha. 2007. aasta maailmameistrivõistlustel Åres tuli ta meeskonnavõistluses maailmameistriks. Lisaks oli ta suurslaalomis neljas ja slaalomis üheksas. 2009. aasta MM-il Val-d'Isère'is sai ta suurslaalomis viienda koha. 2010. aasta OM-il Vancouveris oli ta Alpi kahevõistluses üheksas ja suurslaalomis viieteistkümnes. 2011. aasta MM-il Garmisch-Partenkirchenis kuulus ta Austria võistkonda, mille koosseisus sai meeskonnavõistluses hõbemedali.

2013. aasta MM-il Schladmingis sai ta esimese maailmameistrivõistluste individuaalvõistluse medali, kui võitis slaalomis hõbemedali.

Maailma karikasarjas jõudis Kirchgasser esimest korda poodiumile 25. novembril 2006 Aspenis suurslaalomis, kus ta sai kolmanda koha. Esimese võidu MK-etapil sai ta 24. veebruaril 2007 Sierra Nevadas suurslaalomis.

## Saavutused

### [[Mäesuusatamise maailmameistrivõistlused|Maailmameistrivõistlustel]]

* 2007  Åres
**  **maailmameister** võistkonnavõistluses 
* 2011  Garmisch-Partenkirchenis
**  hõbemedal võistkonnavõistluses
* 2013  Schladmingis
**  **maailmameister** võistkonnavõistluses
**  hõbemedal slaalomis
* 2015  Beaver Creekis
**  **maailmameister** võistkonnavõistluses
**  pronksmedal Alpi kahevõistluses
* 2017  Sankt Moritzis
**  pronksmedal Alpi kahevõistluses

## Juunioride maailmameistrivõistlustel

* 2003  Montgenèvre'is
**  **juunioride maailmameister** slaalomis
**  hõbemedal Alpi kahevõistluses
* 2005  Bardonecchias
**  pronksmedal suurslaalomis

### [[Maailma karikavõistlused mäesuusatamises|Maailma karikasarjas]]

#### Maailma karikas
* Slaalomi karikas
** 2. koht: 2012
* Suurslaalomi karikas
** 3. koht: 2007
* Alpi kahevõistluse karikas
** 3. koht: 2010, 2013, 2016

#### Maailma karikasarja etapivõidud

Michaela Kirchgasser on osalenud (seisuga 20. märts 2016) 273 MK-etapil ja jõudnud poodiumile 16 korral, millest 3 korda kõige kõrgemale astmele.

## Välislingid

* Michaela Kirchgasseri koduleht
*
Revaler Beobachter

**Revalsche Zeitung** oli saksakeelne ajaleht, mis ilmus Tallinnas aastail 1879–1915.

Esimese maailmasõja ajal alates 25. novembrist 1915 ilmus nimega **Ревельский наблюдатель**.

Ajalehe väljaandja ja toimetaja oli 1879. aastast Eugen Heubel  (1837–1888).

## Viited
Mark van Bommel

**Mark Peter Gertruda Andreas van Bommel** (; sündinud 22. aprillil 1977 Maasbrachtis) on Hollandi endine jalgpallur, poolkaitsja.

Kokku mängis ta sportlaskarjääri jooksul 765 mängu ja lõi 104 väravat.

Alates 2018. aastast on ta PSV Eindhoveni peatreener.

## Klubikarjäär
Van Bommel mängis sellistes klubides nagu Fortuna Sittard, PSV Eindhoven, Barcelona, Müncheni Bayerni ja AC Milan. 

Ta tuli neli korda Hollandi, kaks korda Saksamaa ning ühe korra Hispaania ja Itaalia meistriks.

2005–06 hooajal võitis ta Barcelona meeskonna koosseisus Meistrite Liiga.

## Koondisekarjäär

Mark van Bommel tegi debüüdi Hollandi jalgpallikoondises 7. oktoobril 2000 Küprose vastu. Mäng lõppes 4:0 Hollandi võiduga. 

5. septembril 2001 lõi ta ka Eesti vastu kaks väravat. Mäng lõppes skooriga 5:0.

Ta mängis koondisega 2006. ja 2010. aasta maailmameistrivõistlustel.

2010. aastal sai temast Hollandi jalgpallikoondise kapten. 2010. aasta MM-il aitas ta Hollandi koondisel jõuda finaali. Finaalis tuli aga vastu võtta kaotus Hispaanialt lisaajal.

2011. aasta 2. septembril võitis Holland San Marinot 11:0, tegu on koondise läbi aegade suurima võiduga.

Van Bommel lõpetas koondisekarjääri 2012. aastal.

## Statistika

1 Samuti mängud Supercoppa Italianas

### Väravad koondises

## Saavutused
; Fortuna Sittard
* Eerste Divisie: 1994–95
; PSV
* Eredivisie: 1999–2000, 2000–01, 2002–03, 2004–05
* KNVB beker: 2004–05
* Johan Cruijff Schaal: 2000, 2001, 2003, 2012
; Barcelona

* La Liga: 2005–06
* Hispaania superkarikas: 2005, 2006
* Meistrite Liiga: 2005–06
; Müncheni Bayern
* Bundesliga: 2007–08, 2009–10
* DFB-Ligapokal: 2007
* DFB-Pokal: 2007–08, 2009–10
* Saksamaa superkarikas: 2010
; AC Milan
* Serie A: 2010–11
* Supercoppa Italiana: 2011

## Isiklikku
Van Bommeli naine Andra on Hollandi jalgpallitreeneri Bert van Marwijki tütar. Markil on Andraga kolm last: Thomas, Ruben ja Renée.

## Viited
{{viited|allikad=

}}

## Välislingid
Nimeruum

**Nimeruum** on nimetamiskokkuleppe järgi (hõivatud) nimede kasutus informaatikarakendustes, näiteks arvuti(võrgu)nimed (suvalise võrguseadme nimi võrgus), domeeninimed, nimeruum andmebaasis, näiteks MediaWikis jne.

## Vaata ka
* 

## Viited

## Välislingid
* Namespace, MediaWiki
* namespace, vallaste.ee
* XML namespace, vallaste.ee
* Namespaces in XML, Namespaces in XML 1.0 (Third Edition), W3C Recommendation 8 December 2009
* RFC 5328, A Uniform Resource Name (URN) Namespace for the Digital Video Broadcasting Project (DVB)
Geokrüoloogia

**Geokrüoloogia** on teadus külmunud kivimitest, nende omadustest, koostisest, kujunemisest ja nendega seotud protsessidest. Geokrüoloogia oluline uurimisobjekt on igikelts.

Geokrüoloogiat jagatakse üld- ja ehituskrüoloogiaks.

Teadusharuna eristus 1920. aastail.

## Vaata ka
*Krüobioloogia
*Krüoloogia
*Krüosfäär

## Viited

## Kirjandus
*EE 3. köide, 1988.
Krüptodepressioon

**Krüptodepressioon** on veega täitunud nõgu, mille põhi (või osa põhjast) on maailmamere tasemest madalamal, veepind aga kõrgemal. 

Näiteks Baikali ja Tanganjika järve nõod on krüptodepressioonid.

## Viited
Mihhail Šeljakin

**Mihhail Šeljakin** (vene keeles *Михаил Алексеевич Шелякин*; 19. detsember 1927 Brjanski oblast, Venemaa – 21. september 2011 Tartu) oli vene keeleteadlane Eestis. 

Ta on olnud vene keele professor Tartu Ülikoolis. Aastail 1975–1993 oli Šeljakin vene keele õppetooli juhataja.

## Tunnustus

* 2007 Tartu Ülikooli aumärk

## Viited
Henry seadus

**Henry seadus** on üks gaaside seadustest, mille 1803. aastal sõnastas inglise keemik William Henry. See ütleb et: gaasi lahustuvus vedelikus on jääval temperatuuril võrdeline gaasi rõhuga (või gaaside segu korral komponendi osarõhuga). 

Henry seadust väljendab avaldis p = Kc, kus
:p on gaasi rõhk (osarõhk) vedeliku kohal,
:K on Henry konstant,
:c on gaasi kontsentratsioon lahuses.

Henry seadus kehtib ainult madalate ja mõõdukate rõhkude puhul.

## Vaata ka
*Osarõhkude seadus (Daltoni seadus)

## Viited

## Kirjandus
*EE 3. köide, 1988.
Lawrence Lessig

**Lester Lawrence Lessig** (sündinud 3. juunil 1961 Rapid Citys Lõuna-Dakota osariigis USA-s) on Ameerika jurist, õigusfilosoof ja poliitaktivist.

Lessig on tuntud eelkõige autoriõiguslike, kaubamärkide ja raadiosageduste piirangute vähendamise pooldajana, eriti tehnoloogilistes rakendustes. Ta on kutsunud üles korraldama USA-s osariigipõhist aktivismi, toetamaks USA valitsussüsteemi ulatuslikku reformi teise põhiseadusliku kogu kaudu.

Ta on Edmond J. Safra Fondi eetikakeskuse direktor Harvardi Ülikoolis ja õigusteaduse professor Harvard Law Schoolis. Enne Harvardisse naasmist oli ta õigusteaduse professor Stanford Law Schoolis ning sealse interneti- ja ühiskonnauuringute keskuse (Stanford Center for Internet and Society) rajaja. Lessig on Creative Commonsi juhatuse liige ja asutaja, Software Freedom Law Centeri juhatuse liige, Sunlight Foundationi nõukogu liige ja Electronic Frontier Foundationi endine juhatuseliige.

Lessigi tuntuim ja mõjukaim raamat on 2004. aastal ilmunud "Free Culture: How Big Media Uses Technology and the Law to Lock Down Culture and Control Creativity" (pehmes köites väljaandes "Free Culture: The Nature and Future of Creativity"), mis avaldati internetis 25. märtsil 2004 Creative Commonsi litsentsi all CC-Attribution/Non-commercial (by-nc 1.0). Teos pani aluse vaba kultuuri liikumisele.

2015. aasta USA presidendivalimistel kandideeris Lessig Ameerika Ühendriikide Demokraatliku Partei presidendikandidaadiks. Tema kampaania põhiteemaks oli vajadus reformida poliitiliste kampaaniate finantseerimist, vähendamaks suurkorporatsioonide mõju ja poliitilist korruptsiooni.

## Tunnustus
Lawrence Lessig valiti 2007. aastal Ameerika Filosoofiaseltsi liikmeks.

## Eesti keeles ilmunud teoseid
* Lawrence Lessig, Remiksimiseks vaba(statud) kultuur Vikerkaar, oktoober 2011 (inglise keelest tõlkinud Triinu Pakk; algupärand: *Free(ing) Culture for Remix*. Utah Law Review, 4/2004, lk 961–975)
* Lawrence Lessig, Vaba kultuur, ehk, Loovuse loomus ja tulevik (tõlkinud Jaagup Irve ja Raul Veede; toimetanud Raul Veede ja Eva Lepik; kaanepilt: Rein Tikk) Tartu: MTÜ Wikimedia Eesti: Tartu Ülikooli Kirjastus, 2017. Eestikeelne trükifail

## Viited

## Välislingid
* lessig.org, Lawrence Lessigi ametlik koduleht
* Hans Lõugas Vabad autoriõigused jõuavad Eestisse EPL, 4. november 2010
Tartu Richard Wagneri Selts

**Tartu Richard Wagneri Selts** on asutatud 1991. aastal. Seltsi esimene esimees oli Loone Ots, seejärel Viviane Kallaste.

Suuremad ettevõtmised 1990. aastatel olid Richard Wagneri "Tannhäuseri" ettekanne sõnalavastusena 1993. aastal Tartus Toomemäel ning kontserdid Wagneri laululoomingust Tartu Ülikooli aulas ja Tallinnas Estonia teatri Talveaias 1998. aasta septembris.

## Vaata ka
*Eesti Richard Wagneri Ühing

## Viited

## Kirjandus
*Uudiseid Tartu Richard Wagneri Seltsist
ESSSAT

**ESSSAT** (inglise keeles **European Society for the Study of Science and Theology**, eesti keeles **Euroopa Teaduse ja Teoloogia Uurimise Ühing**) on teadusselts, mis tegeleb religiooni ja teaduse uurimisega.

Alates 1986. aastast korraldab ESSSAT iga kahe aasta tagant rahvusvahelise konverentsi (European Conference on Science and Theology). Selts annab välja kord kvartalis ilmuvat uudiskirja ESSSAT-News ning kaht raamatusarja: "Issues in Science and Theology" (IST) ja "Studies in Science and Theology" (SSTh).

ESSSAT rajati 1980. aastate keskel. Seltsi praegune president on Antje Jackelén, 2002–2008 oli president Hollandi teoloog Willem B. Drees.

2012. aasta 24.–29. aprillil toimus ESSSAT-i rahvusvaheline konverents teemal "Mis on elu?" Tartu Ülikoolis. Eelmine konverents toimus 2010. aastal Edinburghis.

## Välislingid
* ESSSAT-i koduleht
Aleksei Heints

**Aleksei Heints** (1898 Põltsamaa – 2.juuni 1971 Leningrad) oli eesti päritolu  Nõukogude sõjaväelane ja 1. detsembri riigipöördekatsest osavõtnu.

Aleksei Heints liitus kommunistliku liikumisega 1917. aastal ning osales bolševike võimu kehtestamisel Punakaardis. 

Eesti Vabadussõjas oli ta Nõukogude Venemaa Punaarmee poolel Eesti iseseisvuse vastu sõdinud Eesti kütivägede 1. Eesti Kütidiviisi koosseisus 5. Võru Eesti kommunistliku kütipolgu roodu- ja 2. pataljoni komandör. Lahinguliste teenete eest autasustati teda Punalipu ordeniga. A. Heints astus VK(b)P liikmeks 1919. aastal.

Pärast Eesti Vabadussõja ja Vene kodusõja lõppu lõpetas ta NSV Liidus Sõja-meditsiini Akadeemia.

1924. aastal suunati ta illegaalsele tööle Eestisse, kus osales 1. detsembri riigipöördekatse ettevalmistamisel ning oli ühe rünnakrühma (I pataljoni) komandör. (*Vaata [[1. detsembri riigipöördekatse]]*).

A. Heints represseeriti 1930. aastate lõpus ning viibis kuni 1955. aastani, mil ta rehabiliteeriti, Siberis vangilaagrites, kus ta töötas arstina.

## Viited

## Välislingid
*Heints, Aleksei Georgi p., võttis osa 1924. aasta 1. detsembri riigipöördekatsest Tallinnas, pääses. Portree.
Zvarthnotshi rahvusvaheline lennujaam

**Zvarthnotshi rahvusvaheline lennujaam** (armeenia Զվարթնոց Միջազգային Օդանավակայան; IATA: **EVN**, ICAO: **UDYZ**) on Armeenia peamine rahvusvaheline lennujaam. Lennujaam asub Jerevani kesklinnast 12 kilomeetrit lääne pool.

## Välislingid
* Ametlik koduleht
Tasakaaluprofiil

**Tasakaaluprofiil** (inglise *profile of equilibrium* või *equilibrium profile*) on jõesängi pikiprofiili ning mere või järve ranna ja nõlva ristprofiili teoreetiline kuju, mille korral veekogudes ei toimu setete kulutust (ärakannet) ega kuhjumist. 

Joonisel kujutatuna sarnaneb tasakaaluprofiil paraboolkõveraga. 

Looduses esineb tasakaaluprofiili väga harva ja lühikest aega.

## Vaata ka
*Jõe pikiprofiil
*Erosioonibaas

## Viited

## Kirjandus
*Eesti entsüklopeedia, 9. köide, 1996.
Lang

**Lang** on kahe maa- või veepinnapunkti kõrgusvahe ja nende punktide vahelise kauguse suhe. Tavaliselt avaldatakse see promillides või kümnendmurruna.

Näiteks hüdroloogias räägitakse sageli jõe langust.

## Vaata ka
*Jõe langus

## Viited
Langus (täpsustus)

**Langus** on mitmetähenduslik sõna

* "**[[Langus (Camus)|Langus]]**", Albert Camus' teos

* **"[[Langus (telesari)|Langus]]"**, Suurbritannia telesari

* Jõe '''langus'''
Amar'e Stoudemire

**Amar'e Carsares Stoudemire** (sündinud 16. novembril 1982 Lake Walesis) on USA endine elukutseline korvpallur, kes mängis korvpalliliigas NBA kokku 14 hooaega, neist enamiku Phoenix Sunsis ja New York Knicksis.

## NBA karjäär
Stoudemire valiti 2002. aasta NBA *draft*'ist üheksandana Phoenix Sunsi. Seal mängis ta kokku kaheksa aastat, tuues oma parimal, 2004/05. hooajal keskmiselt 26 punkti ja 8,9 lauapalli mängus.

2010. aasta suvel siirdus Stoudemire neljaks ja pooleks hooajaks New York Knicksi, kus tõi esimesel hooajal keskmiselt 25,3 punkti, 8,2 lauapalli, karjääri parimad 2,6 korvisöötu ja 1,9 viskeblokeeringut mängus.

2015. aasta veebruaris loobus Knicks Stoudemire'i teenetest, misjärel ta läks pooleks hooajaks Dallas Mavericksi. Hooajal 2015/16 mängis Stoudemire Miami Heatis, misjärel lõpetas 14 aastat kestnud NBA karjääri ja suundus mängima Iisraeli kõrgliigasse.

## Saavutused
* 6 korda valitud NBA tähtede mängule (2005, 2007–2011)
* 1 kord valitud NBA sümboolsesse 1. viisikusse (2007)
* 4 korda valitud NBA sümboolsesse 2. viisikusse (2005, 2008, 2010, 2011)
* NBA aasta uustulnuk (2003)
* NBA uustulnukate esiviisik (2003)
* kahekordne Iisraeli kõrgliiga meister (2017, 2020)
* Iisraeli kõrgliiga finaalseeria kõige väärtuslikum mängija (2020)
* Iisraeli karika võitja (2019)

## Rahvuskoondis
2004. aasta olümpiamängudel võitis Stoudemire USA korvpallikoondisega pronksmedali.

## Välislingid
* Amar'e Stoudemire – NBA.com
* Amar'e Stoudemire – Basketball-Reference.com
Riigihangete vaidlustuskomisjon

**Riigihangete vaidlustuskomisjon** on sõltumatu ja erapooletu kohtuväline vaidluste lahendamise organ, mis viib läbi riigihangete seaduses sätestatud vaidlustusmenetlust seaduses ettenähtud alustel ja korras. Vaidlustuskomisjoni töökord on kehtestatud riigihalduse ministri 17. juuli 2017 määrusega nr 60 "Riigihangete vaidlustuskomisjoni põhimäärus". Menetlust riigihangete vaidlustuskomisjonis reguleerib riigihangete seaduse 8. peatükk. 

Alates 1. maist 2017 oli vaidlustuskomisjon neljaliikmeline: Taivo Kivistik (juhataja), Mart Parind, Ulvi Reimets, Angelika Timusk. Alates 1. maist 2024 on vaidlustuskomisjon kolmeliikmeline: Angelika Timusk (juhataja), Ulvi Reimets, Taivo Kivistik.
Powell

**Powell** on koha- ja isikunimi. Seda nime kannavad:

* **[[Powell (Alabama)|Powell]]**, linn USA-s Alabama osariigis
* **[[Powell (Missouri)|Powell]]**, linn USA-s Missouri osariigis
* **[[Powell (Ohio)|Powell]]**, linn USA-s Ohio osariigis
* **[[Powell (Tennessee)|Powell]]**, linn USA-s Tennessee osariigis
* **[[Powell (Texas)|Powell]]**, linn USA-s Texase osariigis
* **[[Powell (Wisconsin)|Powell]]**, linn USA-s Wisconsini osariigis
* **[[Powell (Wyoming)|Powell]]**, linn USA-s Wyomingi osariigis
* **[[Powell (perekonnanimi)|Powell]]** on perekonnanimi.

## Vaata ka
* Powelli järv
's-Hertogenboschi vald

**'s-Hertogenboschi vald** on 2. järgu haldusüksus Hollandi lõunaosas Põhja-Brabandi provintsis. Valla keskuseks on 's-Hertogenboschi linn.

Valla pindala on 91,26 km², millest maismaad on 84,45 km² ja vett 6,81 km². 

's-Hertogenboschi vallas on järgmised asulad: Bokhoven, Empel, Engelen, 's-Hertogenbosch, Hintham, Kruisstraat, Meerwijk, Orthen, Rosmalen.

## Viited

## Välislingid
*https://www.s-hertogenbosch.nl/
Tánaiste

***Tánaiste*** (IPA hääldus ˈt̪ˠaːnəʃtʲə) on Iiri Vabariigi asepeaminister.

*Tánaiste* nimetab Taoiseachi ettepanekul ametisse president.

Seisuga 5. oktoober 2025 oli *tánaiste* Fine Gaeli liige Simon Harris, kes määrati ametisse 23. jaanuaril 2025.  

## Päritolu ja etümoloogia
*Tánaiste* oli algselt iiri sõna pealiku (**') või kuninga (**') pärija kohta keldi pärilussüsteemis (*[[tanistry]]*). Enne Iirimaa iseseisvumist nimetati Briti asekuningat iiri keeles mõnikord *An Tánaiste-Rí*, sõna-sõnalt 'asekuningas'.

### Tänapäevane ametikoht
Ametikoht loodi 1937. aasta Iirimaa põhiseadusega, asendades senise täitevnõukogu asepresidendi ametikoha, mis oli kehtestatud Iiri Vaba Riigi põhiseadusega.

*[[Taoiseach]]* (peaminister) nimetab ühe valitsuse liikmeist *tánaiste*ks, ametisse kinnitab president. Tánaiste asendab *taoiseach*i selle ajutisel äraolekul ning kuni uue peaministri kinnitamiseni ka surma või pikema ametist eemaloleku korral. Tánaiste peab olema Dáil Éireanni liige ja kuulub *ex officio* Riiginõukokku. Tavaliselt juhatab *tánaiste* valitsuse istungeid *taoiseach*i äraolekul ning vastab tema eest küsimustele Dáilis ja Seanadis.

Nende kohustuste kõrval on see praktikas suuresti tseremoniaalne amet. Põhiseadus ei anna *tánaiste*le muid erivolitusi peale *taoiseach*i asendamise. Koalitsioonivalitsuses on sellel kohal harilikult suuruselt teise erakonna juht, kes võib sellises olukorras valida ükskõik millise ministriportfelli. 

## ''Tánaiste''te loend

## Vaata ka
* Tanistry

## Viited
Aleksander Toots

**Aleksander Toots** (sündinud 7. detsembril 1969 Kohtla-Järvel) on endine Eesti politseiametnik, kes oli aastatel 2008–2024 Kaitsepolitseiameti peadirektori asetäitja. 

## Haridus ja varasem elukäik
Toots on lõpetanud Kohtla-Nõmme põhikooli. Põhikooli lõpetamise järel asus ta õppima Tallinna Merekooli.

1969. aastal võeti ta ajateenistusse Nõukogude Liidu relvajõududes, kus teenis 1991. aasta kevadeni Ukraina aladel. Teenistuse käigus tõusis ta vanemseersandi auastmesse.

Erialase hariduse omandas Paikuse politseikoolis, Eesti Sisekaitse Akadeemia Nõmme filiaalis ja Sisekaitseakadeemia politseikolledžis.

## Töökäik KAPO-s
Tootsi esimene töökoht oli Ida-Viru politseiprefektuuris kriminaalpolitseinikuna. Alates 1993. aastast on ta töötanud kaitsepolitseis. Virumaa osakonna politseidirektoriks nimetati ta 2002. aastal. Siseminister Jüri Pihl kutsel sai temast 2008. aasta 1. märtsist kaitsepolitseiameti peadirektori asetäitja vastuluure alal. Toots lahkus ametist 28. märtsil 2024.

Aleksander Tootsi peetakse Eesti parimaks vastuluurespetsialistiks. Toots on riigireetur Herman Simmi tabamise üks peamisi korraldajaid. Samuti on Toots endise Kaitsepolitseiameti juhtivspetsialisti Aleksei Dresseni ja juhtivspetsialisti Indrek Põderi paljastamise taga. 

Varem Narvas töötanud Tootsi kutsus Tallinna tööle Kaitsepolitsei peadirektoriks saanud Raivo Aeg. 

## Tunnustus
Aleksander Toots on saanud kaks Kotkaristi teenetemärki: 1998. aastal Kotkaristi raudristi ja 2008. aastal Kotkaristi IV klassi teenetemärgi.

Talle on antud Kaitsepolitseiameti I liigi I järgu teeneterist.

## Viited

## Vaata ka
* Arnold Sinisalu

## Välislingid
* Eero Epner (17.04.2024). *[https://ekspress.delfi.ee/artikkel/120285119/legendaarne-vastuluure-juht-surus-tiimi-armutult-eesmarkide-nimel-toole-olen-olnud-ebaoiglane-ja-mul-on-need-hetked-meeles Legendaarne vastuluure juht surus tiimi armutult eesmärkide nimel tööle. „Olen olnud ebaõiglane ja mul on need hetked meeles“]*. Eesti Ekspress.
Friedrich Gustav Bienemann (vaimulik)

**Friedrich Gustav Bienemann** (28. august/8. september 1794 Liepāja – 21. august 1863 Stuttgart) oli baltisaksa päritolu Eesti vaimulik.

Ta lõpetas Liepāja linnakooli. Usuteadust õppis ta aastatel 1815–1818 Königsbergi ülikoolis ja aastatel 1819–1821 Tartu Ülikoolis. Aastatel 1821–1824 oli ta Jelgava gümnaasiumi usuõpetuse ülemõpetaja. Ordineeriti 19. juulil/31. juulil 1825 õpetajaks.

Ta oli aastatel 1825–1855 (introdutseeriti 30. augustil/11. septembril 1825) Tartu Jaani koguduse ülemõpetaja. Oli aastatel 1825–1834 Tartu linna konsistooriumi assessor. Jäi 15. mail/27. mail 1855 emerituuri. Kolis pärast emerituuri jäämist Stuttgarti.

## Isiklikku
Ta oli kaks korda abielus. Tema teise abikaasa Friederike Henriette Therese isa Christian Friedrich von Deutsch oli Tartu Ülikooli arstiteaduskonna professor ja aastatel 1809–1810 ülikooli rektor.

## Viited

## Välislingid
*
Christian Friedrich von Deutsch

**Christian Friedrich von Deutsch** (28. september 1768 Frankfurt Oderi ääres – 17. aprill 1843 Dresden) oli saksa arst, arstiteaduse professor ja aastatel 1809–1810 Tartu Ülikooli rektor.

Kui Deutsch oli 8-aastane, suri tema isa. Koos ema ja kasuisaga kolis ta Hallesse, käis seal kohalikus koolis ja õppis usuteadust. Aastast 1791 õppis ta arstiteadust Göttingeni, Halle ja Erlangeni ülikoolis. 1792 kaitses ta endast kõigest 2 aastat vanema Kurt Sprengeli juhendamisel doktorikraadi. 1796–1804 töötas ta Erlangeni ülikoolis sünnitusabi erakorralise professorina ja praktiseeris seda ka ise. Erlangenis sai ta vabamüürlaste looži Libanon zu den drei Cedern liikmeks.

1804–1833 oli ta Tartu Ülikoolis sünnitusabi ning naiste- ja lastehaiguste korraline professor. Lisaks oli ta aastatel 1806, 1810, 1813 ja 1820 arstiteaduskonna dekaan (tol ajal valiti dekaane üheks aastaks) ning aastatel 1809–10 Tartu Ülikooli rektor.

1829 autasustati teda Püha Anna ordeni 2. järguga ja 1833 sai ta autasu laitmatu teenistuse eest.

## Isiklikku

1793 abiellus Deutsch Sophie Friederike Goldhageniga. Neil sündis 7 tütart ja 1 poeg. 1810 naine suri. 1818 abiellus Deutsch Christine von Sieversiga, kellega sai teise poja.

Pärast teise naise surma reisis Deutsch 1835–1839 mööda Saksamaa kuurorte ja külastas paljusid terviseveeallikaid, seejärel elas Dresdenis, kus 1843. aastal ka suri.

Tema tütar Friederike Henriette Therese oli abielus Tartu Jaani koguduse ülemõpetaja Friedrich Gustav Bienemanniga.

## Viited
Vale S.A.

**Vale S.A.** on Brasiilia päritolu mäendusettevõte. 

Ettevõte tegeleb muu hulgas nikli, rauamaagi, mangaanimaagi, alumiiniumi, vase ja kivisöe kaevandamisega, kuid tegutseb ka väetiste valdkonnas.

Vale aktsiad on noteeritud São Paulo börsil, New Yorgi börsil, Pariisi börsil, Hongkongi börsil ja Madridi börsil.

Ettevõtte tegevjuht on Murilo Ferreira ja finantsjuht Fabio Barbosa.

Ettevõte asutati 1942 Rio de Janeiros ning on praegu suuruselt teine ​​kaevandusettevõte maailmas. 

## Finantsnäitajad ja majandustulemused

2011. aastal oli kontserni käive esialgsete tulemuste järgi 60,4 miljardit USA dollarit, ärikasum 30,1 miljardit USA dollarit, puhaskasum 22,9 miljardit USA dollarit ja varade maht bilansis 128,7 miljardit USA dollarit. Kontsernil oli 2011. aastal 134 000 töötajat.

Aastal 2010 oli kontserni 58,99 miljardit USA dollarit ja puhaskasum 22,65 miljardit USA dollarit.

## Viited
Juri Lotmani stipendium (TLÜ)

**Lotmani stipendium** on Tallinna Ülikooli ja Eesti Semiootikavaramu Sihtasutuse poolt alates 2007. aastast välisuurijatele välja antav uurijastipendium.

Stipendium eeldab stipendiaadi uurimistöö seost Juri Lotmani pärandiga.

## Stipendiumi laureaadid
Stipendiumi laureaatideks on olnud
*2008 Vladimir Kantor 
*2009 Igor Pilštšikov 
*2010 Boriss Jegorov, Nikolai Poseljagin
*2011 Ewelina Pilarczyk
*2012 Tomas Venclova, Nikolay Kotrelev

samuti
Mihhail Trunin, Gabriel Superfin, Sergei Daniel.

## Välislingid
*https://www.tlu.ee/et/arendusfond/Stipendiumid/Lotmani-stipendium
Ingoma

***Ingoma*** (ka *ng’oma* või *ngoma*) on Rwandas ja Burundis levinud trumm.

Trumm koosneb õõnsast puutüvest ja sellele pingutatud loomanahkadest. Tavaliselt kasutatakse kordia perekonda kuuluva *[[Cordia africana]]* tüve. Selle puu ruandakeelne nimetus *umuvugangoma* tähendab 'puit, mis paneb trummi resoneerima'. Trummi ülemine osa on enam-vähem silindriline ja alaosa koonduv.

Trummi valmistamine on aega, oskusi ja vaeva nõudev protsess. Sobiv puu valitakse välja sellise arvestusega, et tüvest saaks neli-viis *ingoma*t. Tüvi lõigatakse sobiva pikkusega juppideks, millel lastakse koha peal kuivada. Tüvi õõnestatakse, jättes seinapaksuseks 20–23 mm. Välispind poleeritakse. Trummi kõrgus on 40–130 cm ning läbimõõt 50–70 cm ülaosas ja 10–20 cm alaosas. Tänapäeval võidakse trummi valmistamiseks kasutada ka näiteks 200-liitriseid plekktünne. Mõistagi ei ole nende kõla puittrummide omaga võrreldav.

Tüve mõlemad avaused kaetakse seejärel nahaga, jättes karvase poole väljapoole. Nahkade ettevalmistamisel neid kõigepealt leotatakse ning siis kraabitakse liha- ja rasvajäänused maha. Nahad tõmmatakse pingule ja jäetakse päikese kätte kuivama. Naha kinnitamise viis on väga eriline. Ülemine ja alumine trummimembraan seotakse omavahel kitsaste naharibade abil. Suure trummi valmistamiseks võib kuluda umbes 50 meetrit naharibasid.

Tänapäeva *ingoma*-ansamblid koosnevad kaheksast kuni kümnest trummist. *Ingoma*t mängivad ainult mehed pidulike sündmuste puhul või tähtsate külaliste tervituseks. Trummi lüüakse kahe puidust pulgaga, mida nimetatakse *imirishyo*ks. Et trummi kõla oleks täpselt õige, soojendatakse pille enne mängima hakkamist lõkke ääres või päikese käes.

Trumme on kolme tüüpi, igaühel neist on erinev kõla. 
# 47 cm kõrgune ***ishakwe*** on kõige väiksem; sellel on kõrge hääl. Ansamblis on alati ainult üks selline trumm, mis mängib rütmi. 
# ***Inyahura*** on kuni 78 cm kõrgune. Selliseid trumme on ansamblis kolm või neli. Seda pilli mängib teiste seas trummiansambli liider. Tema mängib ka rütmisoolot ning hoolitseb järjestikuste rütmide üleminekute eest. 
# Sügavaima kõlaga trumm on 85 cm kõrgune ***igihumurizo***.
 
## Välislingid

* ''Ingoma''
Aleppo koodeks

**Aleppo koodeks** on 10. sajandil kirjutatud Tanahi käsikiri, mis on tavaliselt võetud tänapäevaste Vana Testamendi väljaannete aluseks.

Koodeks on tõenäoliselt parim näide masoreetide tekstist. Masoreedid olid keskaegsed piibliteksti toimetajad, kes lisasid heebreakeelsele konsonant-tekstile vokaalimärgendid. 
 
Koodeks oli umbes saja aasta jooksul pärast valmimist Jeruusalemma kogukonna valduses. Esimese ristisõja ajal rüüstati sealne sünagoog ja koodeks viidi Egiptusse. Seda hoiti Kairos. Juudi õpetlased üle maailma käisid Egiptuses Aleppo koodeksit uurimas ja täpse heebreakeelse teksti osas selgust saamas. Arvatakse, et 1375 viidi koodeks Alepposse. 

Koodeks jäi Süüriasse pooleks aastatuhandeks. 1947. aastal põles sünagoog, kus seda hoiti. 1958. aastal, pärast Iisraeli smugeldamist, tutvustati koodeksit Yits'ẖak Ben-Tsvile. Kui koodeks oli Iisraeli jõudnud, avastati, et umbes kolmandik sellest on kadunud.

Aleppo koodeks on küll vanem kui Leningradi koodeks, kuid mingid osad Aleppo koodeksist on kadunud pärast 1947. aastat. Nii on Leningradi koodeks vanim tänapäevani terviklikult säilinud käsikiri.

Aleppo koodeksis on ketuvimi järjekord selline: Saamueli, Kuningate ja Ajaraamatud, Psalmid, Iiobi raamat, Õpetussõnad, Ruti raamat, Ülemlaul, Koguja, Jeremia, Estri, Taanieli, Esra ja Nehemja raamat.

## Viited

## Välislingid
* Aleppo Codex - Mikraot Gedolot Haketer (heebrea)
Boriss Jegorov

**Boriss Fjodorovitš Jegorov** (vene keeles *Борис Фёдорович Егоров*; 29. mai 1926 Balašov, Saratovi oblast – 3. oktoober 2020 Peterburi) oli Eestis töötanud vene kirjandusteadlane.

Ta oli aastail 1954–1960 Tartu Riiklikus Ülikoolis vene kirjanduse kateedri juhataja, tema alluvuses töötas Juri Lotman.

## Tunnustus
*Esteetika ja Vabade Kunstide Sõltumatu Akadeemia (Moskva) liige (1993)

## Välislingid
*Pilt ja lühibiograafia.
Kolmikpunkt

**Kolmikpunkt** on ühekomponendilise aine jaoks kindel punkt rõhu–temperatuuri diagrammil. Sellele punktile vastab  temperatuuri ja rõhu väärtuste paar, mille puhul aine kolm faasi (tavaliselt agregaatolekut) on omavahel termodünaamilises tasakaalus. Nende faaside vahel võib toimuda kolm faasisiiret: tahke↔vedel, vedel↔gaasiline, tahke↔gaasiline. Kolmikpunktis lõikuvad kõigi kolme faasipaari tasakaalukõverad.

Näiteks vee kolmikpunkt on temperatuuril 273,16 K (0,01 °C) ja rõhul 611,657&nbsp;(±&nbsp;0,010)&nbsp;Pa (umbes 0,006 baari). Vee keemistemperatuur on normaaltingimustel 100 °C, kuid rõhu vähendamisel see langeb, nii et vaakumi lähedal ühtib keemispunkt jää sulamispunktiga. Kolmikpunktis on jääst, veest ja aurust koosnev termodünaamiline süsteem tasakaalus. Kolmikpunktile vastavast rõhust madalamal muutub jää otse auruks ja vastupidi, vedel faas puudub.

Tahkeid faase võib vastavalt kristallimodifikatsioonidele olla rohkem kui üks, seetõttu võib ühel ainel olla erinevaid kolmikpunkte, kus on näiteks tasakaalus kaks tahket faasi ja üks vedel faas või kaks tahket faasi ja üks gaasiline faas.

## Vaata ka
*Faasidiagramm

## Viited
Faasidiagramm

**Faasidiagramm** ehk **olekudiagramm** on diagramm, kus enamasti temperatuuri ja rõhu teljestikus kujutatakse termodünaamilise süsteemi tasakaalulist olekut.

Faasidiagramm rõhu *p* ja temperatuuri *T* teljetikus võimaldab küllalt hästi selgitada ühekomponendilise aine (näiteks vee) kolme faasi muutumise protsessi. Diagrammi kõverad eraldavad eri agregaatolekuid. Etteantud tingimustel on erinevad faasid termodünaamilises tasakaalus. Matemaatiliselt kirjeldab faasisiiret Clapeyroni-Clausiuse võrrand.

Aurustumistemperatuuri kõver (faasipiiril vedel/gaasiline) asetseb kolmikpunkt ja kriitilise punkti vahel, sublimatsioonikõver (faasipiiril tahke/gaasiline)  asetseb nullpunkti ja kolmikpunkti vahel ja sulamistemperatuuri kõver (faasipiiril tahke/vedel) algab kolmikpunktist. 

Kõveratel on üks vabadusaste (rõhk või temperatuur), kolmikpunktil ja kriitilisel punktil vabadusaste puudub (Gibsoni reegel). Täielikku olekudiagrammi saab esitada ainult kõverate kahe vabadusastme korral. Rõhu *p*, ruumala *V* ja temperatuuri *T* teljestikus kujutab nende parameetrite vahelist sõltuvust ruumiline pind.

Faasidiagrammi abil on näiteks võimalik määrata faasisiirde alg- ja lõpptemeratuuri ning termodünaamilises tasakaalus olevate faaside keemilist koostist. Faasidiagramme rakendatakse eriti metallurgias ja keemiatööstuses füüsikalis-keemiliste protsessid analüüsimisel.

## Vaata ka
* Kolmikpunkt
* Kriitiline punkt

Termodünaamika

## Viited

## Välislingid
http://opiobjektid.tptlive.ee/Materjaliopetus/sulami_olekudiagramm.html Materjaliõpetus elektrikele. Sulami olekudiagramm
Seisundidiagramm

**Seisundidiagramm** ehk **olekudiagramm** on infotehnoloogias kasutatav diagramm, mis kirjeldab süsteemis toimuvate sündmustega põhjustatud objekti seisundi muutmist.

## Viited


## Välislingid
* http://maurus.ttu.ee/ained/IDU0220_2012/doc/11/Modelleerimine_IDU0220_2012_ver_2_14.pdf , lk. 49
5. armee

**5. armee** on olnud mitme riigi väeüksuse nimetus:
## Saksamaa
***[[5. armee (Saksa keisririik)|5. armee]]** oli aastatel 1914–1919 eksisteerinud Saksa keisririigi väeüksus;
***[[5. armee (Wehrmacht)|5. armee]]** oli aastal 1939 eksisteerinud Saksa Kolmanda Riigi väeüksus;

## Venemaa
***[[5. armee (Venemaa Keisririik)|5. armee]]** oli aastatel 1914–1918 eksisteerinud ja kahel korral formeeritud Venemaa keisririigi väeüksus;
***[[5. armee (Vene SFNV)|5. armee]]** oli aastatel 1918–1922 eksisteerinud ja kolmel korral formeeritud Vene SFNV väeüksus;
***[[5. ühendarmee|5. ühendarmee]]** on alates 1939. aastast eksisteeriv endine Nõukogude Liidu ja praegune Venemaa väeüksus;
* **[[5. õhuarmee]]** oli 1942–1994 eksisteerinud väeüksus algselt Nõukogude Liidu õhuväe ja seejärel Ukraina õhuväe koosseisus;
* **[[5. löögiarmee]]**

## Muud riigid
***[[5. armee (Ameerika Ühendriigid)|5. armee]]** on alates 1943. aastast eksisteeriv, kahel korral formeeritud Ameerika Ühendriikide väeüksus, mis nüüdisajal kannab nime Ameerika Ühendriikide Põhjaarmee;
***[[5. armee (Itaalia)|5. armee]]** oli aastatel 1939–1943 eksisteerinud ja kolmel korral formeeritud Itaalia väeüksus;
***[[5. armee (Jaapan)|5. armee]]** oli aastatel 1937–1945 eksisteerinud Jaapani väeüksus;
***[[5. armee (Osmanite riik)|5. armee]]** oli aastatel 1915–1918 eksisteerinud Osmanite riigi väeüksus;
***[[5. armee (Suurbritannia)|5. armee]]** oli aastatel 1916–1918 eksisteerinud Suurbritannia väeüksus.

## Vaata ka
* **[[5. tankiarmee]]**
* V korpus
* 5. diviis
* 5. rügement
* 5. brigaad
* 5. pataljon
Leningradi koodeks

**Leningradi koodeks** (ka *Codex Leningradensis*) on vanim täielikult säilinud heebreakeelse Vana Testamendi käsikiri, mis kasutab masoreetide teksti. See on kolofooni järgi dateeritud 1008. (või äärmisel juhul 1009.) aastasse.

## Kirjeldus
Käsikirjas on 491 lehte. Lisaks piibli tekstile on käsikirja lõpuosa lehekülgedel akrostihhone, grammatika õppeharjutusi, õnnistussõnu ja märkusi käsikirja müümise kohta. Koodeksis on kokku 16 vaiplehekülje tüüpi illumineeritud lehekülge, millel tekst on korraldatud ornamendiks ja ümbritsetud mitmes värvis maalitud kaunistusega.

Aleppo koodeks, mille toel Leningradi koodeks on valminud, on küll vanem, kuid mingid osad sellest on kadunud pärast 1947. aastat. Nii on Leningradi koodeks vanim tänapäevani säilinud käsikiri.

Tänapäeval on Leningradi koodeks olulisim allikas, mille abil on loodud *[[Biblia Hebraica]]* (1937) ja *[[Biblia Hebraica Stuttgartensia]]* (1977). 

Kolofooni järgi on Leningradi koodeks ümber kirjutatud Kairos. Masoreedi tekstile ebatüüpiliselt on sama mees kirjutanud nii konsonandid, vokaalid kui masoreedi märkmed. 

## Ajaloost
Koodeks jõudis 1838. aastal Odessasse, hiljem viidi see Venemaale. 1863. aastast hoitakse seda Peterburis Venemaa Rahvusraamatukogus.

## Viited
Keskmine tihedus

**Keskmine tihedus** on keha tihedus, mis iseloomustab mitteühtlase tiheduse jaotusega kehi. See arvutatakse keha massi jagamisel keha ruumalaga.

Näiteks kuigi laeva mõne osa tihedus on vee omast suurem, siis laeva väiksema keskmise tiheduse tõttu vee tiheduse suhtes laev ujub. 

## Viited

## Kirjandus
*Pärtel, E., 2010. Füüsika mõisted gümnaasiumile (eesti-vene-eesti sõnastik). Tartu Ülikooli Kirjastus.
Kälimees

**Kälimees** on naise õemees.

Nimetus tuleneb sellest, et naise õde nimetatakse käliks.

## Vaata ka
* Sugulussuhted
* Telesari "Kälimehed"
Lille'i piiramine

**[[Lille]]'i** linna on eri sõdades piiratud mitu korda:

*Lille'i piiramine (1667), piiramine Devolutsioonisõja ajal
*Lille'i piiramine (1708), piiramine Hispaania pärilussõjas
*Lille'i piiramine (1792), piiramine revolutsioonilistes sõdades
*Lille'i piiramine (1940), piiramine II maailmasõja ajal
Jaunciems

**Jaunciems** (liivi keeles *Ūžkilā*) on küla (*ciems*) Kuramaal Lätis. Küla asub  Ventspilsi piirkonnas Tārgale vallas. Kuni Läti iseseisvumiseni kuulus küla Dundaga mõisale.

Aastal 2019 oli külas 4  elanikku, aastal 2025 oli elanikke 5.

## Viited
Laineperiood

**Laineperiood** on aeg, mis kulub kahe järjestikuse laineharja möödumiseks mingist punktist. Seega **laineperiood** näitab aega, mille jooksul laine levib edasi lainepikkuse võrra.

## Vaata ka
*Lainepikkus

## Viited
Voldemar Puss

**Voldemar Puss** (1886 Järve küla, Kohtla vald, Virumaa – 21. november 1932) oli eesti päritolu nõukogude sõjaväelane ja 1. detsembri riigipöördekatsest osavõtnu.

Voldemar Puss oli Eesti Vabadussõjas Nõukogude Venemaa Punaarmee poolel Eesti iseseisvuse vastu sõdinud Eesti kütivägede 1. Eesti Kütidiviisi koosseisus 6. Eesti kommunistliku kütipolgu ja 1. Tallinna Eesti kommunistliku kütipolgu polgukomandör. V. Puss astus VK(b)P liikmeks 1918. aastal.

Pärast Eesti Vabadussõda osales Punaarmee koosseisus Vene kodusõjas, oli 7. Ukraina polgu ja 7. kütipolgu komandör ja osales lahingutes Lõuna-Venemaal Aleksandr Koltšaki, Peter von Wrangelli ja Nestor Mahno vägede vastu.

1924. aastal suunati ta illegaalsele tööle Eestisse, kus osales 1. detsembri riigipöördekatse ettevalmistamisel ning oli ühe rünnakrühma (II pataljoni) komandör. (*Vaata [[1. detsembri riigipöördekatse]]*), kuni 1925. aastani juhtis ta põrandaalust parteitööd Eestis, hiljem teenis sõjaväelasena Punaarmee sõjaväeluures NSV Liidus Leningradis.

## Välislingid
*Foto Puss (varjunimi ''Haamer''), Voldemar
Tehnoloogia sotsiaalne konstrueerimine

**Tehnoloogia sotsiaalne konstrueerimine** (TSK) on teooria teadus- ja tehnoloogiauuringute valdkonnas. Selle pooldajate (sotsiaalkonstruktivistide) arvates ei määra tehnoloogia inimeste käitumist, vaid pigem mõjutab inimeste käitumine tehnoloogia arengut. Samuti ei saa tehnoloogia kasutamisviise mõista, kui ei võeta arvesse sotsiaalset konteksti, milles tehnoloogia asetseb. Tehnoloogia sotsiaalne konstrueerimine on vastand tehnoloogilisele determinismile ning mõnikord nimetatakse seda tehnoloogiliseks konstruktivismiks.

TSK alla kuuluvad aktorvõrgu teooria (teaduse ja tehnika sotsioloogia haru) ning sotsiotehniliste süsteemide ajaloo uurimine, millega on tegelenud ajaloolane Thomas P. Hughes. TSK toetajate hulka kuuluvad Wiebe Bijker ja Trevor Pinch.

TSK kohaselt tuleks tehnoloogia kasutuselevõtu või hülgamise põhjuseid vaadata lähtuvalt sotsiaalsetest aspektidest. Ei ole piisav öelda, et tehnoloogia on "parim", vaid tuleks vaadata, mida "parim" tähendab ja kes seda otsustavad. Eriti tuleks vaadata, kes määravad eduks vajalikud tehnilised kriteeriumid ja miks need sellised on.

TSK on nii teooria kui ka metoodika. See kirjeldab tehnoloogiate edu või ebaedu analüüsimisel tehtavaid samme ja kasutatavaid põhimõtted.

## Sümmeetria
Sümmeetria põhimõte tähendab TSKs, et nii edukate kui ka mitteedukate teaduslike mudelite, teooriate või eksperimentide hindamisel peaksid põhjendused olema sarnased. Uskumuste vaatlemisel tuleks olla neutraalne ning mitte anda hinnangut, kas need uskumused on tõesed või väärad. Kõiki argumente tuleb kohelda võrdselt. Sümmeetria eesmärk on vältida olukorda, kus ajaloolane üritab põhjendada tehnoloogiate edu "objektiivse tõe" või "ilmselge tehnoloogilise paremuse" kaudu, kuid selgitab tehnoloogiate läbikukkumist pigem sotsioloogiliste põhjuste (näiteks poliitilise mõju või majanduslike põhjuste) kaudu.

## Tõlgendamise paindlikkus
Mõiste "tõlgendamise paindlikkus" tähendab, et igal tehnoloogial on eri gruppides erinevad tähendused ja tõlgendused. Bijker ja Pinch näitasid, kuidas õhkkumm jalgrattal tähendas ühtede inimeste jaoks mugavamat liiklemisvõimalust, kuid teised nägid, et õhkkummiga sõita on aeglasem ning et kumm ise ei näe hea välja. Erinevate tõlgenduste tõttu on võimalik näha erinevaid probleeme. Kui olulised on esteetilisus, mugavus ja kiirus ning kuidas saavutada parim tasakaal nende vahel?

## Sotsiaalsed grupid
Põhilised kindla tehnoloogiaga seotud grupid on selle tootjad ja kasutajad. Tihti saab välja tuua erinevad alamgrupid, eristades näiteks kasutajate puhul sotsiaalseid ja majanduslikke võimalusi. Samuti võivad eraldi grupid olla näiteks ajakirjanikud ja poliitikud, kellel on tehnoloogia kohta oma tõlgendus.

## Vaata ka
* Tehnoloogia sotsiaalne kujundamine
Audru ringrada

**Audru ringrada** (Porsche Ring) on ringrada Pärnumaal Pärnu linnas Papsaare külas. Ringraja ala hõlmab 76 hektarit. Ringraja tänapäevasel kujul välja ehitamiseks andis õigusliku aluse 2009.a Audru Vallavolikogu kehtestatud detailplaneering.

Detailplaneeringuga nähti ette alal varem tegutsenud ringraja pikendamine. 2008. aastal oli ringraja pikkus 2114,4 meetrit. AS Pöyry Entec poolt (koostajad: Janne Tekku ja Kaur Lass) koostöös Tarmo Sulgeriga (OÜ Stratum, ringraja kuju paika pannud liiklusinsener, kes ise on ka tegelenud ringrajasõiduga ja on mitmekordne Eesti meister) koostatud detailplaneeringus nähti ette uue raja pikkuseks 3200,4 m. Uus rada kavandati nii, et see võimaldab rada kasutada grade 4 rajana, kus saavad sõita F3 standardi võistluste jaoks sobivad autod ja kereautod.

Uus rada kulgeks täies mahus vana rada mööda ja sellele kavandati lisaks juurde ehitada umbes 1000 m pikkune lisalõik (läänepoolne aas, millel asub stardirada). Samuti andis detailplaneering võimaluse kavandada ringrajaga osaliselt haakuv rallikrossirada (mis asub vana ringraja põhjaosas asuva ringi keskel) ja väikesed vaheteed, mis võimaldavad ringrada kasutada väiksemate osade kaupa.

Detailplaneeringu faasis oli ringraja arendaja Erki Sport Racing OÜ. Detailplaneeringu kehtestamise järel ringraja haldaja leidmiseks korraldatud hanke võitis tehnikaspordiklubi MTÜ A2 Racing. 2011 aastal korraldas A2 Racing Audru ringraja rekonstrueerimishanke, mille võitis ligi 3,5 miljoni eurose pakkumisega Lemminkäinen Eesti OÜ. Ringrada ehitati välja EAS toel. EAS otsustas toetada Audru ringraja ehitust üle 3,19 miljoni euroga (50 miljoni krooniga), kusjuures omafinantseeringu määraks fikseeriti 27,5 protsenti ehk umbes 1,4 miljonit eurot. Uus ringrada avati võistlusteks 2012 aasta sügisel. Esimene täisvõistlushooaeg leidis aset 2013 aastal. 8. märtsil 2013 sõlmiti leping auto24.ee, Audruringi ja AS Sanoma Baltics vahel ning aastani 2023 kannab ringrada nime auto24ring. 27. aprillil 2013 avati renoveeritud Audru ringrada. Audru ringrada kandis auto24ring nime 2020. aastani ja 9. augustil 2021 sõlmiti 5-aastane nimisponsori leping Porschega ning Audruringi uueks nimeks sai Porsche Ring.

Audru ringraja andmed (märts 2013 seisuga):
*raja pikkus 3,2 km;
* raja laius 12/14 m;
* 23 garaažiboksi;
* *pit lane*'i laius 12 m;
* 32 stardikohta autodele;
* 5 paremkurvi, 10 vasakkurvi;

## Varasemad rajakaardid

Fail:Audru ringrada.svg|Täisrada (2001-2011)

## Viited

## Välislingid
* Koduleht
* Ringraja uus haldaja vaatab tulevikku optimistliku pilguga Pärnu Postimees, 17.12.2009
* Audru ringrada renoveeritakse Baltimaade moodsaimaks ERR, 15. detsember 2011
* Kaks projekti, kaks arengut Pärnu Postimees, 18.02.2012
* Audru valla koduleht – kehtivad planeeringud Papsaare külas
Naruto Saksa Maja

**Naruto Saksa Maja** (jaapani 鳴門市ドイツ館, *なるとしドイツかん*) on Jaapanis Shikoku saarel Naruto linnas asuv muuseum, mis on pühendatud läheduses asunud Bandō sõjavangilaagrile ja seal hoitud saksa sõjavangidele.

## Välislingid
* Naruto Saksa Maja koduleht.